**เซร์ฆิโอ เฆร์มัน โรเมโร** (สเปน: *Sergio Germán Romero*; เกิดวันที่ 22 กุมภาพันธ์ ค.ศ. 1987) เป็นนักฟุตบอลชาวอาร์เจนตินา ปัจจุบันเล่นในตำแหน่งผู้รักษาประตูให้กับโบกายูนิออร์ส ในอาร์เจนตินา 

โรเมโรโชว์ผลงานได้อย่างยอดเยี่ยมในเกมยูฟ่ายูโรปาลีกกับแมนเชสเตอร์ยูไนเต็ด ฤดูกาล 2016–2017 โดยยึดตำแหน่งตัวจริงทำให้ได้ลงเล่นในเกมนัดชิงชนะเลิศและพาทีมคว้าแชมป์สมัยแรกในประวัติศาสตร์สโมสรในเกมพบอาเอฟเซ อายักซ์

ประวัติ
-------

โรเมโรย้ายมาค้าแข้งให้กับยูไนเต็ดในฐานะนักเตะฟรีเอเยนต์เมื่อช่วงฤดูร้อนปี ค.ศ. 2015 และก็มีฤดูกาลเปิดตัวที่ดีโดยเก็บคลีนชีตได้หกเกมจากการลงสนาม 10 นัด นายด่านผู้ผ่านเข้าสู่รอบชิงชนะเลิศการแข่งขันฟุตบอลโลกกับทีมชาติอาร์เจนตินา เริ่มต้นชีวิตใหม่ในรั้วปีศาจแดงได้อย่างยอดเยี่ยม โดยเสียประตูในพรีเมียร์ลีกเพียงสองลูกในเดือนสิงหาคม แม้จะเป็นตัวสำรองให้กับดาบิด เด เฆอาเป็นส่วนใหญ่ แต่โรเมโรก็ได้พิสูจน์คุณค่าของเขา ยามที่ลูวี ฟัน คาล เรียกใช้งาน ซึ่งทั้งสองเคยร่วมงานด้วยกันมาก่อนกับอาแซด อัลก์มาร์ สโมสรจากประเทศเนเธอร์แลนด์ นายทวารร่างใหญ่ถูกแสงไฟสาดส่องในการแข่งขันยูฟ่ายูโรปาลีก ลีกนัดแรกกับมิดยึลลัน เมื่อเดือนกุมภาพันธ์ โดยโชว์เซฟไปหลายครั้ง จากการลงทำหน้าที่แทนดาบิด เด เฆอาที่มีอาการบาดเจ็บก่อนการคิกออฟ หนึ่งในการป้องกันประตูที่ถูกพูดถึงมากที่สุด คือการทะยานป้องกันลูกโหม่งของพอล โอนูอาชูได้อย่างดีเยี่ยม ซึ่งภายหลังกลายมาเป็นหนึ่งในจังหวะท้าชิงการเซฟยอดเยี่ยมของฤดูกาล แน่นอนว่าสิ่งดังกล่าวจะเป็นเรื่องที่โรเมโรไม่ลืมง่าย ๆ "มันเป็นหนึ่งในการเซฟที่ดีที่สุดในชีวิตของผมเลยล่ะ !" เขากล่าวให้สัมภาษณ์หลังจบเกม

ฟัน คาล เป็นผู้ดึงตัวผู้รักษาประตูที่ยังไม่มีชื่อเสียงตอนวัย 20 ปี มาสู่ยุโรป จากราซินกลุบเดอาเบยาเนดาในประเทศอาร์เจนตินา พร้อมเลือกให้เขาเป็นนายด่านมือหนึ่งของอาร์แซด โรเมโรมีบทบาทสำคัญช่วยให้ต้นสังกัดคว้าแชมป์ลีกเอเรอดีวีซีไปอย่างน่าประหลาดใจในปี ค.ศ. 2009 เขามีสถิติไม่เสียประตูต่อเนื่องยาวนาน 950 นาทีในฤดูกาลถัดมา ซึ่งห่างจากสถิติสูงสุดของประเทศเนเธอร์แลนด์เพียง 107 นาที

เขามีชื่อเล่นว่า "เจ้าเตี้ย" แม้จะมีส่วนสูงถึง 6 ฟุต 3 นิ้ว สิ่งดังกล่าวมิใช่คำพูดแดกดัน หากแต่ว่าเหล่าพี่ชายของเขานั้นตัวสูงเหมือนยักษ์ โดยเฉพาะในรายของดิเอโก ผู้ที่เล่นบาสเกตบอล - โรเมโรย้ายออกจากประเทศเนเธอร์แลนด์ หลังฟัน คาล โยกไปทำงานให้กับสโมสรฟุตบอลบาเยิร์นมิวนิก ด้วยการไปเฝ้าเสาหาความท้าทายใหม่ ๆ ให้กับซัมป์โดเรีย ในเซเรีย เบ สโมสรดังจากเมืองเจนัว ซึ่งได้เลื่อนชั้นกลับสู่ลีกสูงสุด โดยมีนายทวารชาวอาร์เจนตินาเป็นมือหนึ่ง ฤดูกาลถัดมาเขาก็ยังเป็นตัวจริง ก่อนย้ายไปค้าแข้งกับมอนาโกด้วยสัญญายืมตัว

การทำงานในลีกเอิงของประเทศฝรั่งเศสค่อนข้างน่าผิดหวัง เพราะต้องสูญเสียตัวจริงให้กับดานิเยล ซูบาซิช จากนั้นเขายอมรับว่ามันเป็นปีที่แปลก อาเลคันโดร ซาเบลา ยอมให้เขาลงเล่นให้กับอาร์เจนตินาแต่เขาไม่ได้มีโชคแบบนั้นกับสโมสร ถือเป็นเรื่องราววนเวียนที่เกิดขึ้นสำหรับโรเมโร โดยยึดตำแหน่งตัวจริงในระดับทีมชาติมาเสมอ

เจ้าของเหรียญทองจากการแข่งขันโอลิมปิกฤดูร้อน 2008 เช่นเดียวกับตำแหน่งแชมป์โลกชุดอายุต่ำกว่า 20 ปีของประเทศบ้านเกิด เขาลงเฝ้าเสาให้กับทีมของเดียโก มาราโดนา ในศึกฟุตบอลโลกที่แอฟริกาใต้ปี ค.ศ. 2012 ตลอดสี่นัด - สี่ปีถัดมา ซาเบลายังคงความศรัทธาในตัวโรเมโร แม้จะไม่ได้มีส่วนร่วมกับทางมอนาโกก็ตาม เขาถูกมองว่าเป็นจุดอ่อนของขุมกำลังฟ้าขาวที่เต็มไปด้วยสตาร์ดัง ตั้งแต่ก่อนทัวร์นาเม้นต์เริ่มต้นขึ้น อย่างไรก็ตามเขาได้พิสูจน์ให้เห็นว่าหลาย ๆ คนนั้นคิดผิด โดยการทำผลงานอย่างยอดเยี่ยม หนึ่งในลูกเซฟสุดมหัศจรรย์ จากการแข่งขันรอบแบ่งกลุ่มกับทีมชาติอิหร่านทำให้ป๊อบสตาร์สาวชื่อดังอย่าง รีแอนนา ทวีตข้อความชื่นชม

ความสนใจที่ได้รับมิได้ทำให้โรเมโรย่ามใจ - เขาเก็บคลีนชีตในการแข่งขันรอบแพ้คัดออกกับสวิตเซอร์แลนด์, ชาติเบลเยียมและเนเธอร์แลนด์ ในการดวลจุดโทษรอบรองชนะเลิศที่เมืองเซาเปาลู ขากลับมาหลอกหลอนฟัน คาล และทำลายความฝันของนายใหญ่ชาวดัตช์ที่ต้องการคว้ารางวัลซึ่งว่ากันว่ายิ่งใหญ่ที่สุดของโลก

โรเมโรเซฟจุดโทษจากเท้าของโรน ฟลาร์และเวสลีย์ สไนเดอร์ สิ่งดังกล่าวทำให้ผู้คนในประเทศบ้านเกิดชื่นชม พร้อมกลายเป็นพาดหัวข่าวใหญ่ด้วยคำว่า "หัตถ์พระเจ้า" ในเช้าวันต่อมา - เขาถูกนำไปเปรียบเทียบกับอดีตวีรบุรุษนั่นคือเซร์ฆิโอ โกยโกเชอา นอกจากนั้นยังทำลายสถิติผู้รักษาประตูที่ติดทีมชาติมากที่สุดของอูบัลโด ฟียอล นายด่านระดับตำนานผู้เคยคว้าแชมป์ฟุตบอลโลก 1978 อีกด้วย

ฟียอลถือเป็นไอดอลของเขา "ในเรื่องของฟุตบอล "เอลปาโต" [ฟียอล] คือพ่อของผม" โรเมโรกล่าว "ทุก ๆ อย่างที่ผมทำสำเร็จนั้นเป็นเพราะเขา เขาคือผู้รักษาประตูที่ดีที่สุดที่อาร์เจนตินาเคยมีมา คงไม่มีใครอื่นที่จะก้าวข้าวเขาได้อีกแล้ว"

ลูกยิงเพียงลูกเดียวจากมารีโอ เกิทเซอ ของทีมชาติเยอรมนี ทำลายความฝันของโรเมโร และทีมชาติอาร์เจนตินา ในความฝันการคว้าถ้วยฟุตบอลโลกอย่างไรก็ตามชื่อเสียงของเขาพัฒนาขึ้นมาก ที่น่าแปลกใจสุด ๆ ก็คือสิ่งดังกล่าวมิได้ถ่ายทอดไปยังการเฝ้าเสาในระดับสโมสร โดยเขากลับไปเล่นให้ซัมป์โดเรีย หลังหมดสัญญายืมตัวกับมอนาโกและเป็นอีกครั้งที่ต้องตกเป็นตัวสำรอง 

เอมีเลียโน วีเวียโน เป็นนายด่านมือหนึ่ง โดยโรเมโรที่เพิ่งจะสร้างชื่อเสียงในการแข่งขันฟุตบอลไม่กี่เดือนก่อนหน้านั้นทำได้แค่เฝ้ารอโอกาส "ผมคงทำแบบนี้ต่อไปได้อีกไม่นานนัก" โรเมโรยอมรับ "เรื่องเดียวกันนี้เกิดขึ้นกับผมที่ประเทศฝรั่งเศส ย้ายมาตอนตลาดการซื้อขายใกล้ปิดทำการ และต้องเฝ้ารอโอกาส" ข่าวลือระบุว่าเขาปฏิเสธโอกาสการย้ายไปเฝ้าเสาในถิ่นโอลด์แทรฟฟอร์ดในช่วงนั้น ซึ่งโรเมโรก็ได้ชี้แจงว่า "คำโกหกมากมายถูกกล่าวขึ้น บอกว่าผมปฏิเสธการย้ายไปอยู่กับแมนเชสเตอร์ยูไนเต็ด" สำหรับผม เรื่องแบบนั้นเป็นอะไรที่บ้าบอมาก 

เขาได้ลงสนามทั้งหมด 11 นัดทุกรายการ และเป็นไปตามคาดหมายที่ไม่ต่อสัญญากับสโมสรในเซเรียอา ชื่อของโรเมโรถูกกล่าวในสื่อหลายสำนักว่าเป็นหนึ่งในนักเตะฟรีเอเยนต์ที่น่าคว้ามาร่วมทัพมากที่สุด โอกาสในการกลับมาร่วมงานกับฟัน คาล ไม่สามารถถูกปล่อยผ่านไปได้ โดยโรเมโรบินไปถึงสหรัฐอเมริกาเพื่อปิดการเจรจาย้ายซบปีศาจแดง

อาชีพในทีมชาติ
--------------

### สถิติทีมชาติ


| ฟุตบอลทีมชาติอาร์เจนตินา |
| --- |
| ปี | ลงเล่น | ประตู |
|
| 2009 | 4 | 0 |
| 2010 | 11 | 0 |
| 2011 | 10 | 0 |
| 2012 | 9 | 0 |
| 2013 | 10 | 0 |
| 2014 | 13 | 0 |
| 2015 | 13 | 0 |
| 2016 | 15 | 0 |
| 2017 | 8 | 0 |
| 2018 | 3 | 0 |
| รวม | 96 | 0 |

เกียรติประวัติ
--------------

### สโมสร

แมนเชสเตอร์ยูไนเต็ด
* เอฟเอคัพ: 2015–16
* อีเอฟแอลคัพ: 2016–17
* เอฟเอคอมมิวนิตีชีลด์: 2016
* ยูฟ่ายูโรปาลีก: 2016–17

AZ
* เอเรอดีวีซี: 2008–09
* Johan Cruijff Shield: 2009

### ทีมชาติ

โรเมโร (ด้านหลังตรงกลาง) และสมาชิกของทีมคนอื่น ๆ เข้าพบกริสตีนา เฟร์นันเดซ เด กีร์ชเนร์ ประธานาธิบดีอาร์เจนตินา ที่กาซาโรซาดา หลังจากการแข่งขันฟุตบอลโลก 2014 รอบชิงชนะเลิศ
อาร์เจนตินา U20
* ฟุตบอลโลกเยาวชนอายุไม่เกิน 20 ปี: 2007
* เซาท์อเมริกันยูธแชมเปียนชิพ: รองชนะเลิศ 2007

อาร์เจนตินา U23
* เหรียญทองโอลิมปิก: 2008

อาร์เจนตินา
* ฟุตบอลโลก: รองชนะเลิศ 2014
* โกปาอาเมริกา: รองชนะเลิศ 2015

อ้างอิง
-------

1. ↑  "2014 FIFA World Cup Brazil: List of Players" (PDF). *FIFA.com*. 11 June 2014. p. 2. คลังข้อมูลเก่าเก็บจากแหล่งเดิม (PDF)เมื่อ 2017-08-06. สืบค้นเมื่อ 15 October 2014.
2. ↑  เซร์ฆิโอ โรเมโร ที่ National-Football-Teams.com
3. ↑  "Louis van Gaal says he 'taught Sergio Romero how to save penalties'". *Daily Maily*. 10 July 2014.
4. ↑  "A sixth star for Argentina". *FIFA.com*. 22 July 2007.
5. ↑  "Angel delivers Argentina gold". *FIFA.com*. 23 August 2008. คลังข้อมูลเก่าเก็บจากแหล่งเดิมเมื่อ 2015-07-21. สืบค้นเมื่อ 2015-07-27.
6. ↑  "Chile 0–0 Argentina (Chile win 4–1 on penalties)". BBC Sport. 5 July 2010. สืบค้นเมื่อ 17 July 2015.

แหล่งข้อมูลอื่น
---------------

* Guardian statistics เก็บถาวร 2012-08-23 ที่ เวย์แบ็กแมชชีน
* Argentine Primera statistics (สเปน)
* สถิติของ Sergio Romero ที่ Soccerbase
* Official website (สเปน)
* Lega Serie A profile เก็บถาวร 2015-07-08 ที่ เวย์แบ็กแมชชีน (อิตาลี)


วิกิมีเดียคอมมอนส์มีสื่อที่เกี่ยวข้องกับ **เซร์ฆิโอ โรเมโร**

| * ด
* ค
* ก
ผู้เล่นชุดปัจจุบันของโบกายูนิออร์ส  |
| --- |
| 
* 1 โรเมโร
* 2 Goltz
* 3 Mas
* 4 Buffarini
* 6 Alonso
* 8 A. Mac Allister
* 9 Ábila
* 12 Díaz
* 13 K. Mac Allister
* 17 Hurtado
* 18 Fabra
* 19 Zárate
* 20 López
* 22 Villa
* 23 Marcone
* 24 Izquierdoz
* 25 Bustillos
* 27 Soldano
* 28 Campuzano
* 30 Reynoso
* 31 Andrada
* 34 Obando
* 37 Capaldo
* 39 Almendra
* 40 Chicco
* 42 Weigandt
* ผู้จัดการ: Ibarra

 |

| ทีมชาติอาร์เจนตินา |
| --- |
| 

| * ด
* ค
* ก
รายชื่อนักกีฬาทีมชาติอาร์เจนตินา – รองชนะเลิศ ฟุตบอลโลก 2014 |
| --- |
| 
* 1 โรเมโร
* 2 กาไร
* 3 กัมปักนาโร
* 4 ซาบาเลตา
* 5 กาโก
* 6 บิเกลีย
* 7 ดิ มาริอา
* 8 เปเรซ
* 9 อิกัวอิน
* 10 เมสซิ (c)
* 11 ม. โรดริเกซ
* 12 โอริออน
* 13 อ. เฟร์นันเดซ
* 14 มัสเชราโน
* 15 เดมิเคลิส
* 16 โรโฆ
* 17 ฟ. เฟร์นันเดซ
* 18 ปาลาซิโอ
* 19 อัลบาเรซ
* 20 อาเกวโร
* 21 อันดูฆาร์
* 22 ลาเบซิ
* 23 บาซันตา
* ผู้ฝึกสอน: ซาเบยา

 | อาร์เจนตินา |

| * ด
* ค
* ก
รายชื่อนักกีฬาทีมชาติอาร์เจนตินา – รองชนะเลิศ โกปาอาเมริกา 2015 |
| --- |
| 
* 1 โรเมโร
* 2 กาไร
* 3 รองกาเกลีย
* 4 ซาบาเลตา
* 5 กาโก
* 6 บิเกลีย
* 7 ดิ มาริอา
* 8 เปเรย์รา
* 9 อิกัวอิน
* 10 เมสซิ (c)
* 11 อาเกวโร
* 12 กุซมัน
* 13 กัสโก
* 14 มัสเชราโน
* 15 เดมิเคลิส
* 16 โรโฆ
* 17 โอตาเมนดิ
* 18 เตเบซ
* 19 บาเนกา
* 20 ลาเมลา
* 21 ปัสโตเร
* 22 ลาเบซิ
* 23 อันดูฆาร์ (มาร์เชซิน)
* ผู้ฝึกสอน: มาร์ติโน

 | อาร์เจนตินา |

| * ด
* ค
* ก
รายชื่อนักกีฬาทีมชาติอาร์เจนตินา – รองชนะเลิศ โกปาอาเมริกาเซนเตนาริโอ |
| --- |
| 
* 1 โรเมโร
* 2 ไมดานา
* 3 รอนกาเกลีย
* 4 เมร์กาโด
* 5 กราเนบิตเตร์
* 6 บิเกลีย
* 7 ดิ มาริอา
* 8 เฟร์นันเดซ
* 9 อิกัวอิน
* 10 เมสซิ (c)
* 11 อาเกวโร
* 12 กุซมัน
* 13 ฟูเนส โมริ
* 14 มัสเชราโน
* 15 กูเอสตา
* 16 โรโฆ
* 17 โอตาเมนดิ
* 18 ลาเมลา
* 19 บาเนกา
* 20 ไกตัน
* 21 ปัสโตเร
* 22 ลาเบซิ
* 23 อันดูฆาร์
* ผู้ฝึกสอน: มาร์ติโน

 | อาร์เจนตินา |

 |